NaiveNeuron/SloPal huggingface dataset:
Hrušovský, Pavol, podpredseda NR SR (2011-02-03):
Panie poslankyne, páni poslanci, prerušujem rokovanie o tomto bode programu a prerušujem aj rokovanie Národnej rady na päť minút. Budeme pokračovať v rokovaní hlasovaním o jednotlivých prerokovaných bodoch programu a poprosím pána poslanca Galbavého, aby netelefonoval v rokovacej sále a poprosím vás, páni poslanci, o dochvíľnosť na hlasovaní o 17.05 hodine. Ďakujem pekne. (Prestávka.) (Po prestávke.) Panie poslankyne, páni poslanci, poprosím vás, panie poslankyne, páni poslanci, poprosím vás, aby ste sa dostavili do rokovacej sály, budeme pokračovať hlasovaním o jednotlivých prerokovaných bodoch programu. Chcem vás ešte informovať o ďalšom dnešnom priebehu rokovania 12. schôdze Národnej rady Slovenskej republiky. Páni poslanci, po odhlasovaní jednotlivých prerokovaných zákonov pristúpime k tajnej voľbe členov licenčnej rady ako aj Disciplinárneho súdu. Po tajnej voľbe skrutátori ohlásia výsledky hlasovanie, po ktorom bude, páni poslanci, po ktorom bude dnešné rokovanie prerušené a v rokovaní 12. schôdze budeme pokračovať zajtra. Po dohode s predsedami poslaneckých klubov a pánom predsedom Národnej rady bude zajtrajšia schôdza prerušená o 14.00 hodine a budeme teda zajtra rokovať bez prestávky do 14.00 hodiny. Ráno začneme rokovať prerušenou rozpravou o zmene zákona o rokovacom poriadku a hlasovanie o 11.30 hodine, zajtra. Vy sa naučte netelefonovať v rokovacej sále, pán poslanec, a neupozorňovať predsedajúceho. Poprosím teraz pána predsedu ústavnoprávneho výboru, aby z poverenia výboru uviedol hlasovanie k návrhu Výboru Národnej rady Slovenskej republiky pre európske záležitosti na vydanie ústavného zákona, ktorým sa mení a dopĺňa zákon o spolupráci Národnej rady Slovenskej republiky a vlády Slovenskej republiky v záležitostiach Európskej únie. Ešte, prepáčte, pán poslanec, pán predseda, pred tým chcem požiadať o vyslovenie všeobecného súhlasu s odložením hlasovania o prerokovávanom bode 31 na budúci týždeň na utorok. Je všeobecný súhlas páni poslanci? (Súhlasná reakcia pléna.) Ďakujem pekne. Nech sa páči, pán poslanec Procházka. (Hlasovanie o návrhu Výboru Národnej rady Slovenskej republiky pre európske záležitosti na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 194.)
P. Hrušovský, predseda NR SR: (2002-11-06):
(Hlasovanie.) Prítomných je 145 poslancov, za návrh 78, proti 67. Konštatujem, že Národná rada vyslovila súhlas s prerokúvaním návrhu zákona o spotrebnej dani z minerálnych olejov v znení neskorších predpisov v skrátenom legislatívnom konaní. Páni poslanci, poslankyne, prerušujem rokovanie 3. schôdze Národnej rady na obedňajšiu prestávku. Budeme pokračovať o 14.00 hodine. (Prerušenie rokovania o 12.10 hodine.) (Pokračovanie rokovania o 14.05 hodine.)
Šimečka, Michal, podpredseda NR SR (2024-02-09):
Ďakujem, pán minister. Chce sa k rozprave vyjadriť spravodajca? Nie je tomu tak. Takže preto prerušujem rokovanie o tomto bode programu. A na základe rozhodnutia Národnej rady o skrátenom legislatívnom konaní teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač č. 134. Návrh na jeho pridelenie na prerokovanie výborom je v rozhodnutí č. 133. Prosím pána ministra práce, sociálnych vecí a rodiny, pána Erika Tomáša, ktorý zastupuje ministerku hospodárstva, aby uviedol tento vládny návrh. Prosím, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov , tlač 134.)
P. Hrušovský, podpredseda NR SR: (2001-09-06):
P. Tatár, poslanec: Ďakujem pekne za slovo. Chcem v troch poznámkach komentovať, čo sme počuli. Prvá sa týka už aj mojich predrečníkov, kde pani ministerka obhajuje dnešný stav. A keď sa hovorilo pri ekonomických balíčkoch, že na začiatku sa ide zachraňovať a dá sa záťaž na občanov a potom sa ide reformovať, ak sa toto neurobilo, tak je vláda za to zodpovedná. A to by sme len opakovali, že vlastne sa štruktúra rozpočtu nezmenila, že zmeny ktoré sme sľúbili, sme nezvládli ako vláda obhajovať tak, aby nám niekto uveril. Druhá poznámka je poznámka systémová. Ak sa tu hovorilo o číslach, tak musím upozorniť, že akékoľvek výpočty ministerstva financií si majú dobre overiť, aké vstupné dáta do toho idú. Potom už tie algebraické operácie sú v poriadku. Ale predkladatelia celkom jasne povedali o množstve a mnohých vrstvách v súvislosti z rôznych verejných rozpočtov, ktoré ministerstvo financií vôbec nezakalkulovalo. Čiže ak máte na začiatku na ministerstve zlé čísla, nemôžete mať na konci dobré výsledky. A tretia poznámka je k interpretácii, k tomu, keď sa hovorí, ako sme tu práve počuli, že 80 % ľudí má príjmy priemerné alebo nižšie. A interpretácia je naprosto zlá v tom, že keby to bolo inak, strmosť krivky keby bola iná, tak rozdiely medzi najnižším a najvyšším príjmom by boli oveľa väčšie. Čiže táto distribúcia je úplne prirodzená. Slovensko, naopak, patrí medzi štáty, kde je mzdová diferencia najnižšia. Ďakujem pekne.
Pellegrini, Peter, predseda NR SR (2015-12-21):
Ďakujem pekne. Vyhlasujem rozpravu za skončenú. Prerušujem rokovanie o tomto bode a vyhlasujem malú technickú prestávku. O 17.30 hod. budeme hlasovať. (Zaznievanie gongu.) (Technická prestávka.) (Po prestávke.)
Šeliga, Juraj, podpredseda NR SR (2021-02-25):
Pani poslankyňa Pleštinská.
Stredák, Anton, poslanec NR SR (2022-05-03):
Ďakujem pekne za slovo, pán predsedajúci. Pán poslanec, zmienil si sa vo svojom vystúpení, ako sa manipulujú uznesenia a rozdávajú tresty. Áno, tresty by sa mali ukladať, ale len z hľadiska zadosťučinenia spravodlivosti a generálnej prevencie. Vieme, že vládnej koalícii je vyslovene vhodné, aby verejne podporovala trestné stíhanie opozície a fandila mu, čím vlastne následne ovplyvňuje ochotu a smerovanie vyšetrovateľov. Už viackrát sa spomínalo, že je zle, keď sa politika, keď sa politika pletie... (Prerušenie vystúpenia predsedajúcim.)
Jurinová, Erika, poslankyňa NR SR (2016-06-14):
Ďakujem pekne. Ja by som chcela iba vlastne... (Reakcie z pléna.) Ja by som chcela iba upozorniť vlastne alebo vrátiť tú diskusiu späť k skrátenému legislatívnemu konaniu, pretože pán Hrnko opäť vniesol do tejto debaty vášne, a tak, ako to on zvykne robiť, ale každopádne možnože si treba uvedomiť, že máme druhú akoby riadnu schôdzu a na nej sa objavili, vlastne alebo počas celého tohto pártýždňového obdobia sa objavilo nič iné, len skrátené legislatívne konania. Už to je naozaj na zváženie. Aj keď sa tu rozprávame, že zákony sú potrebné, a zatiaľ ešte nikto nenapadol priam podstatu navrhovaných zákonov. Už na minulú schôdzu ste mohli pripraviť zákon, ktorý by nemusel byť v skrátenom legislatívnom konaní na tejto schôdzi. Takže podľa mňa naozaj je to úplné klamstvo a vytĺkanie politického kapitálu len pre určité skupiny. Ďakujem.
M. Hort, podpredseda NR SR: (2008-10-22):
Otváram rozpravu o tomto bode programu. Pýtam sa, či sa niekto do rozpravy hlási. Konštatujem, že nikto. Vyhlasujem rozpravu za skončenú. A prerušujem rokovanie o tomto bode programu s tým, že hlasovať budeme o 11.00 hodine. Pokračujeme teraz prvým čítaním o vládnom návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 788, návrh na jeho pridelenie na prerokovanie výborom je v rozhodnutí č. 810. Prosím opäť pána podpredsedu vlády, aby vládny návrh zákona uviedol. Nech sa páči.
Glváč, Martin, podpredseda NR SR (2019-04-05):
Pani poslankyňa Zemanová.
A. Belousovová, podpredsedníčka NR SR: (2008-09-17):
Teraz sa ešte musím formálne opýtať, či sa chce prihlásiť niekto do rozpravy ústne. Nech sa páči. Do rozpravy sa neprihlásil nikto, konštatujem. Končím možnosť prihlásiť sa do rozpravy. Zároveň vyhlasujem rozpravu k tomuto bodu za skončenú. Procedurálny návrh má pán poslanec Mikloško. Nech sa páči.
Hrnčiar, Andrej, podpredseda NR SR (2017-03-29):
Pán poslanec Osuský.
Grendel, Gábor, podpredseda NR SR (2021-09-22):
V rozprave teraz vystúpi pani poslankyňa Sulanová.
V. Veteška, podpredseda NR SR: (2004-05-21):
Ako prvý vystúpi pán poslanec Chovanec. Nech sa páči.
Svrček, Miloš, poslanec NR SR (2021-07-23):
Áno, ďakujem za slovo, pán predsedajúci. Pán poslanec, všetci sa určite zhodneme, že áno, očkovanie je dôležité. Očkovanie je tou cestou, ako chrániť zdravie ľudí, ako chrániť ekonomiku, ako chrániť hospodárstvo štátu, ale, bohužiaľ, dnešná predstava v spoločnosti je tá, že buď je človek zaočkovaný a je ten správny, alebo je nezaočkovaný a je dezolát. To je veľmi nebezpečné, nepáči sa mi to a, bohužiaľ, je to smutný príklad toho, ako nám prišla do tejto témy, do témy očkovania politika. Vytvárajú sa tu určité hranice, ktoré by tu nemali byť. Bohužiaľ, súhlasím s tým aj, čo si povedal, že dochádza zo strany aj médií, aj zo strany mediálnej spoločnosti alebo obce k strašeniu ľudí, vyvíjaniu tlaku na ľudí, aby sa dali zaočkovať, ale pritom máme tu stále skupinu, čo aj hovorím, ktorí sa nemôžu dať zaočkovať, ktorí, ktorí zo zdravotných dôvodov jednoducho nemôžu ísť touto cestou, a to stále hovoríme. Pretože aj prekonanie COVID-u a s tým spojené vybudovanie protilátok u mnohých je a môže byť ochranou. Buďme zodpovední, ale nerozdeľujme ľudí na tých, ktorí sú očkovaní, a ktorí nie sú očkovaní. Ďakujem.
Kuffa, Štefan, poslanec NR SR (2014-04-02):
Pán kolega, už toľko ťa vychvaľujeme, aby si potom veľmi nespyšnel, lebo aj ja ťa chcem pochváliť a doceniť aj tú skutočnosť, že si takto pekne aj povedal o mnohopočetných rodinách a to nepozerať sa cez prizmu tak, že mnohopočetné rodiny kde sú, tak musia byť asociálne a proste problémové a podobne. Tak, ako si to, áno, toto je jedna z ciest, to je úplne super, ten daňový bonus, alebo nejaké daňové zvýhodnenie, odpočítateľné položky. Ja dokonca ako otec veľkej rodiny, som otcom ôsmich detí, sedem máme žijúcich, tak ja by som nemal napríklad problém aj s tým, že by vôbec som nedostával ten príspevok a že by som mal len tie odpočítateľné položky, už od prvého dieťaťa. Úplne v pohode. Áno, toto by bola motivácia. Veď to rozprávame, už to vyznieva ako taká fráza, ale ona celkom tak nie je, aby sa ľuďom oplatilo pracovať. Ale keď sociálny systém, ale ten je dlhodobo tuná nastavený, vyše dvadsať rokov. My sme naučili ľudí nepracovať. A teraz by sme odrazu chceli, a možno práve aj tie komunity segregované, aby odrazu pracovali. Oni svojich rodičov nevideli pracovať, stratili pracovné návyky. Ťažko sa vracať ako naspäť. Ich zmyslom je veľakrát skončiť základnú školu aj to len vychodiť ledabolo a potom ísť na úrad práce a brať, ja neviem, podporu alebo sociálne dávky. A to nie je cesta, ale motivovať tých ľudí. A naozaj aj to je veľmi dôležité a to si pekne povedal, ženu aj materstvo doceniť. Ale doceniť nielen ako finančne, ale aj spoločensky, to je veľmi dôležitá vec. No a taká krátka poznámka, Rómovia či vedia, nevedia naložiť s volebným právom, je to veľký problém. Tí Rómovia veľakrát naozaj nevedia, že ako naložiť a je to problém toho kupovania tých hlasov a manipulácie s touto komunitou. A to je jedno, či to boli teraz prezidentské voľby, budú eurovoľby, ktorékoľvek voľby. Veľmi často sa manipuluje a práve s touto komunitou, no... (Prerušenie vystúpenia časomerom.)
Pellegrini, Peter, podpredseda NR SR (2020-04-07):
Ďalší v rozprave, pán poslanec Suja.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 144, za 52, proti 18, zdržalo sa 73 poslancov, 1 nehlasoval. Návrh nebol schválený. Prosím teraz pána poslanca Rajtára, aby uviedol hlasovanie v prvom čítaní o návrhu poslankyne Petrík na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 881. (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 881.)
P. Paška, predseda NR SR: (2008-12-05):
Poprosím teraz pána poslanca Lebockého, aby uvádzal hlasovanie v prvom čítaní o návrhu poslankýň Národnej rady Tatiany Rosovej a Jarmily Tkáčovej, je to návrh novely zákona č. 139/2002 Z. z. o rybárstve. (Ruch v sále.) Dámy a páni, poprosím vás o pozornosť. (Hlasovanie o návrhu poslankýň Národnej rady Slovenskej republiky Tatiany Rosovej a Jarmily Tkáčovej na vydanie zákona, ktorým sa mení a dopĺňa zákon č. 139/2002 Z. z. o rybárstve v znení neskorších predpisov , tlač 849.)
Pellegrini, Peter, podpredseda NR SR (2020-07-10):
Ďakujem pekne. Poslednou prihlásenou do rozpravy je pani poslankyňa Pleštinská, ktorej týmto odovzdávam slovo. Nech sa páči, pani poslankyňa.
Hort, Milan, podpredseda NR SR (2010-12-09):
Ďakujem pekne. Doplňujúca otázka od pána Přidala. Nie. Pán podpredseda vlády, ďakujem pekne, za celý seriál odpovedí na štyri otázky. Ako piaty v poradí bol vylosovaný s otázkou pán poslanec Branislav Ondruš, ktorý v sále je prítomný. A je to otázka adresovaná podpredsedovi vlády a ministrovi práce, sociálnych vecí a rodiny Slovenskej republiky pánovi Jozefovi Mihálovi a otázka znie: „Pán minister, kedy a za pôsobenia ktorého ministra zaplatilo Ústredie práce, sociálnych vecí a rodiny Slovenskej republiky za analýzu fungovania úradov práce spoločnosti Developium, ktorú súčasné vedenie Ústredia práce, sociálnych vecí a rodiny Slovenskej republiky označilo za nepoužiteľnú?“ Nech sa páči, pán podpredseda vlády.
P. Hrušovský, podpredseda NR SR: (2001-12-04):
(Hlasovanie.) Prítomných je 90 poslancov, za 69, proti 13, zdržali 4, nehlasovali 4. Návrh sme schválili. Na základe schváleného návrhu otváram rozpravu o tomto bode programu. Pýtam sa pánov poslancov, či chce niekto využiť právo podľa ustanovenia § 85 zákona o rokovacom poriadku a vystúpiť a prihlásiť sa do rozpravy ústne v rámci tretieho čítania, keďže som nedostal žiadne písomne prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Pýtam sa pána spoločného spravodajcu, či môžeme pristúpiť k hlasovaniu o návrhu zákona ako o celku.
T. Galbavý, poslanec: (2003-04-23):
Z. Martináková, podpredsedníčka NR SR: Pani poslankyne, páni poslanci, prezentujme sa a hlasujme o návrhu pána poslanca Čaploviča. (Hlasovanie.) Prítomných 113 poslancov, za návrh hlasovalo 45 poslancov, proti 43 poslanci, zdržali sa 24, nehlasoval 1. Konštatujem, že sme neprijali tento návrh. Pán spoločný spravodajca, pokračujte, prosím.
Susko, Boris, poslanec NR SR (2021-04-01):
Ďakujem pekne za slovo. Vážený pán predsedajúci, vážený pán predseda vlády... (Prerušenie vystúpenia predsedajúcim. Zaznievanie gongu.)
P. Hrušovský, podpredseda NR SR: (2002-03-19):
Nech sa páči. J. Kalman, poslanec: Ďakujem pekne, pán podpredseda. Pretože viem, v akom štádiu alebo v inej organizačnej štruktúre je Hasičský zbor v Bratislave v porovnaní s inými hasičskými zbormi, a viem, že sú tu vždy odlišné problémy, prekvapuje ma skutočnosť, že na tento návrh, ktorý predložil pán kolega Vavrík, reagoval gestorský výbor s nesúhlasom. Preto sa chcem opýtať pána kolegu Vavríka, ak keď viem, že to nie je nutné, či náhodou neprerokoval tento návrh s odborovým zväzom, a ak áno, aké stanovisko zaujal odborový zväz. Viem, že nie je nutné, aby poslanec rokoval pri svojich pozmeňujúcich návrhoch, napriek tomu sa ho pýtam. Ďakujem.
Bastrnák, Tibor, poslanec NR SR (2019-06-24):
Ďakujem pekne za slovo. Musím vám povedať, že na prvý pohľad tento zákon fakt vyzerá sympaticky, lebo vieme dobre, že pôvodný návrh alebo pôvodný zákon vznikol v dosť hektickej dobe, a dá sa povedať, že trošku aj účelovo, veď vy asi viete, že o čom rozprávame. Na druhej strane musím upozorňovať, upozorniť predkladateľov, že na tento zákon naviazal neskoršie zákon o používaní menšinových jazykov. A, bohužiaľ, je to fakt, že tento zákon potom, čo sa týka menšinových jazykov, jako nie úplne koreluje, to znamená, že v niektorých momentoch viac škodí, ako, ako je pozitívne pre ten zákon o menšinových jazykoch. A to preto hovorím, lebo o tom ešte moja kolegyňa v rozprave Irén Sárközy bude rozprávať, ale keď tento zákon zostane tak, tak my za to nemôžeme v žiadnom prípade za to hlasovať, ale pokúsime sa o to, že v prvom čítaní eventuálne niektorí za to zahlasujeme, a keď to pôjde do druhého čítania, tak prosím vás, aby ste opravili tie chyby, a čo vás bude konkrétne Irén Sárközy upozorňovať, lebo je to škoda, že ste nevyužili konzultáciu s pánom Bukovským, ktorý z úradnej moci tieto veci rieši, a bolo by dobré, lebo potom by ste vedeli iste napísať oveľa, oveľa lepší zákon alebo kvalitnejší zákon, aby, aby ste potom nevylievali s vodou aj dieťa. Takže dúfam v dobrý úmysel z vašej strany, samozrejme, v žiadnom prípade by som nechcel bojovať proti štátnemu jazyku, ale chcem vás ešte raz upozorniť na to, že máte tam také chyby, ktorým pre menšinové jazyky robíte zle, a preto vás prosím, keď to dostane náhodou do druhého... (Prerušenie vystúpenia časomerom.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 137 poslancov, za 126, proti 1, 10 sa zdržali. Návrh sme schválili. Pán poslanec Federič, uveďte, prosím, hlasovanie v druhom čítaní o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke, tlač 1514. (Hlasovanie o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1514.)
Hort, Milan, podpredseda NR SR (2011-03-31):
Nech sa páči.
Zmajkovičová, Renáta, podpredsedníčka NR SR (2012-05-03):
Pán poslanec Martvoň.
Žiga, Peter, podpredseda NR SR (2023-12-14):
Ďalší v rozprave, pani poslankyňa Luščíková. Chcem sa jej opýtať, či bude potrebovať desať minút na svoju túto... (Reakcia z pléna.) Keď budete potrebovať desať minút, potiahneme cez 17.00 hod. Nech sa páči, môžete vystúpiť.
Laurenčík, Milan, poslanec NR SR (2016-12-06):
Ďakujem za slovo. Pán kolega Galek, spomínal si, že orgány verejnej moci takisto nečítajú správy, ktoré dostávajú do schránok na www.eslovensko.sk. To svedčí o tom, že aj tu zlyháva štát, pretože orgány verejnej moci sú vlastne štát, aj keď tam je teda aj samospráva, ale aj samospráva je nakoniec, nakoniec štát. A keď pán Pellegrini spomínal, že sme kritizovali, že sa nerobila nejaká osveta medzi podnikateľmi, že kto to kedy videl, že je tu predsa zákon a ten platí a tí podnikatelia by sa jednoducho mali prispôsobiť a podľa toho zákona konať, tak takisto si myslím, že štát by mal dbať aj na to, aby vyškolil svoje organizácie, orgány verejnej moci, aby vedeli, čo majú podľa tohto zákona robiť, pretože aj oni musia tento zákon dodržiavať a hlavne používať. A správne si pripomenul, že keby to tak bolo, keby išli príkladom a keby ten občan aj ten podnikateľ videl, že je to na niečo dobré, tak už dávno sa to využíva.
Danko, Andrej, predseda NR SR (2018-09-11):
Ďakujem predsedovi mandátového a imunitného výboru za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady. Dávam o tomto návrhu uznesenia hlasovať. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslankyne Národnej rady Slovenskej republiky .) Prosím, prezentujme sa a hlasujme. (Hlasovanie.) Prítomných 141 poslancov, za 139, 2 sa zdržali. Konštatujem, že sme uvedený návrh o nastúpení náhradníka na neuplatňovaný mandát poslankyne schválili. Teraz prosím pána Štefana Vavreka, aby sa dostavil do rokovacej sály. Pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady Slovenskej republiky. Poslanec svojím podpisom potvrdí zloženie sľubu. Prosím pána Štefana Vavreka, aby pristúpil pred rečnícke miesto a zložil Ústavou Slovenskej republiky predpísaný sľub. Teraz prosím podpredsedu Národnej rady Bélu Bugára, aby prečítal text sľubu. Zároveň prosím prítomných, aby počas skladania sľubu stáli. (Prebieha akt skladania sľubu poslanca Národnej rady Slovenskej republiky.)
Duchoň, Daniel, poslanec NR SR (2015-06-30):
Ďakujem pekne. Vážený pán predseda, v rozprave nevystúpil žiaden poslanec, dajte, prosím, hlasovať o tom, že Národná rada berie na vedomie informáciu o predložení výročných správ politických strán a hnutí za rok 2014.
Laššáková, Jana, podpredsedníčka NR SR (2014-10-21):
Pán spravodajca, chcete zaujať stanovisko? Nie. Prerušujem rokovanie o tomto bode programu. Nasleduje prvé čítanie o návrhu poslancov Richarda Rašiho a Otta Brixiho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov. Návrh zákona má parlamentnú tlač 1204, návrh na jeho pridelenie na prerokovanie výborom je v rozhodnutí 1244. Dávam slovo poslancovi Ottovi Briximu, aby návrh zákona uviedol. (Reakcia z pléna.) Môžeme? Je všeobecný súhlas, aby sme išli na ďalší bod, áno? (Nesúhlasná reakcia z pléna.) Ale no! Dobre, dám prestávku, dobre, dobre. Vyhlasujem krátku 5-minútovú prestávku. (Krátka prestávka.) (Po prestávke.)
Grausová, Natália, poslankyňa NR SR (2017-02-08):
Naozaj potvrdzujem to, čo hovorí pán Kotleba. Pán Baláž, to, čo hovoríte, zachádzate príliš do ďalekej minulosti. Teraz je celkom iná situácia a teraz sú dravé, tie farmaceutické firmy sú tak strašne dravé a robia obrovský nátlak na lekárov, vedcov, znova opakujem, je mi ľúto, že tu nie je pán Raši, ktorý je z vašej strany, pán ex-minister, pretože práve ten by mohol potvrdiť, že aká šikana sa, čo s ním médiá robili, akú hystériu spustili, že nakúpil málo vakcín a dokonca by vám to mohol potvrdiť aj váš premiér Fico, pretože to bolo tak isto zneužité, rozvláčali ho v médiách, rozvláčali oboch, aj Rašiho aj Fica vo všetkých aj v lekárskych kruhoch len za to, že sa nedali zaočkovať. Rašiho potom donútili, ten podľahol tlaku a nechal sa zaočkovať proti tej prasacej chrípke. A čo sa týka toho laboranta, to je pravda, že nám to médiá nepovedali. To je už druhá vec, ale naozaj to boli živé aktívne vakcíny, vysoko, neboli to vakcíny, ale vírusy a jednoducho a to, že tie zdravotné sestry vo Švédsku zomreli, to tiež nie je žiaden výmysel. Tak by som prosila, toto nespochybňujte, pretože je to pravda a ja som živým svedkom, očitým svedkom všetkých nátlakov, ktoré sa na lekárov robia. A ja si myslím, že každý z vás, ktorý je tu lekár, určite o tom vie. Tak prosím, aby ste si to, aby ste nehovorili také veci, pretože musíte vedieť, čo sa deje, čo robia farmaceutické firmy a ako naliehajú a aké nátlaky používajú na lekárov či už vo forme bonusov, či vo forme úplatkov alebo vo forme vyhrážania. Ďakujem.
Kuffa, Filip, poslanec NR SR (2022-09-28):
Vážený pán predsedajúci, ďakujem za slovo. Mám tu pripravené odôvodnenie, hlásim sa zároveň hneď ako prvý do rozpravy, aby teda bola možnosť reagovať, a prednesiem tieto veci v rozprave.
Suchánek, Alan, poslanec NR SR (2017-12-01):
Ďakujem za slovo. K vystúpeniu poslanca Beblavého. K tým odvodovým odpočítateľným položkám, s tým absolútne súhlasím. To je nesociálne, je to nesociálne opatrenie. A k tomu, že dneska máme lekárov, ktorí sú zazmluvnení poisťovňou, všetky ich vyšetrenia, všetky ich doporučenia na SVaLZ-y a iné vyšetrenia, ako aj lieky hradí poisťovňa. Niečo je to s doplatkom, niečo, niečo je plne hradené a okrem toho máme teda aj taký systém, že máme nejakých lekárov, ktorí vôbec nie sú zazmluvnení poisťovňami a tam si potom pacient platí aj vyšetrenie, aj všetky doplnkové vyšetrenia a potom teda ešte aj lieky. No dneska teda zavádzame taký ten tretí systém, kde si pacient zaplatí za vyšetrenie, aj za tie doplnkové a za tie doplnkové vyšetrenia a za lieky už teda platiť nebude. Čiže máme tu taký do tretice systém zavádzaný. Je to ale podľa mňa neštandardné.
Somogyi, Szilárd, poslanec NR SR (2011-05-27):
Ďakujem, pán predsedajúci. Ďakujem aj za slová uznania, pán poslanec Číž. Ja by som si dovolil reagovať na dve krátke, avšak veľmi závažné myšlienky z vášho prejavu. Ten prvý ako v pozitívnom, vy ste nazvali Slovensko ako najmenší štát stredoeurópskeho priestoru. Ja by som si dovolil Slovensko vnímať ako najväčšie veľkomesto stredoeurópskeho priestoru alebo najefektívnejšie veľkomesto, na ktoré sa táto krajina alebo táto republika môže zmeniť. Mám to v ponímaní ako verejno alebo z ponímania verejného, verejnej správy, ak si pomyslíme, že takáto krajina s takýmto obyvateľstvom, čo je možnože menej ako aglomerácie Paríža, má 14 ministerstiev, 19 rôznych úradov, či už na obvodnej, či už na krajskej úrovni. Takže ja si myslím, že s dôkladnou reorganizáciou, modernizáciou tejto siete viem vytvoriť najefektívnejšie fungujúce veľkomesto tu, v strede Európy. To druhé, to negatívne, je to, že aby, dovoľte, aby som sa vás opýtal, že akým právom si dovoľujete naordinovať alebo vyzývate celé spoločenstvo tunajších Maďarov, aby na niečo zabudli? Žiaľ, musím ako túto otázku alebo túto požiadavku, či výzvu považovať za náznak určitého šovinizmu, ktorý hádže do jednej kopy každého len na základe, že je členom jednej komunity, v tomto prípade maďarskej menšiny. Takže toto by ste si ako dovoľovať teraz v 21. storočí nemali a mrzí ma, že aj takýto kritický tón som musel ako k vášmu prejavu pripojiť. Ďakujem vám za pozornosť.
Grendel, Gábor, podpredseda NR SR (2023-06-27):
S ďalšou faktickou poznámkou pán poslanec Ondrej Dostál.
Grečková, Lea, poslankyňa NR SR (2012-06-22):
Vážená pani predsedajúca, kolegyne, kolegovia, dovoľte, aby som predniesla spoločnú správu výborov Národnej rady Slovenskej republiky o výsledku prerokovania návrhu výročnej správy o činnosti Fondu národného majetku Slovenskej republiky za rok 2011, tlač 58. Predseda Národnej rady rozhodnutím z 28. mája 2012 č. 44 pridelil návrh výročnej správy o činnosti fondu za rok 2011 na prerokovanie vo výboroch do 18. júna 2012 týmto výborom: Výboru Národnej rady pre financie, rozpočet a menu a Výboru Národnej rady pre hospodárske záležitosti, pričom za gestorský výbor určil Výbor Národnej rady Slovenskej republiky pre hospodárske záležitosti. Výbor Národnej rady Slovenskej republiky pre financie, rozpočet a menu prerokoval uvedený návrh 13. júna 2012 a uznesením č. 26 odporučil Národnej rade návrh schváliť. Výbor Národnej rady pre hospodárske záležitosti rokoval o návrhu 12. júna 2012 a uznesením č. 25 odporučil Národnej rade Slovenskej republiky návrh schváliť. Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rade Slovenskej republiky návrh výročnej správy o činnosti fondu za rok 2011 schváliť. Spoločná správa výborov Národnej rady o prerokovaní návrhu výročnej správy o činnosti Fondu národného majetku za rok 2011 bola schválená uznesením z 18. júna 2012 č. 43. Týmto uznesením výbor zároveň poveril mňa ako spoločnú spravodajkyňu, aby som informovala o výsledku rokovania výborov, odôvodnila návrh a stanovisko gestorského výboru uvedené v spoločnej správe a predniesla tento návrh v Národnej rade Slovenskej republiky. Pani predsedajúca, skončila som, otvorte, prosím, rozpravu.
Danko, Andrej, predseda NR SR (2019-05-10):
Nech sa páči, pán poslanec.
Zmajkovičová, Renáta, podpredsedníčka NR SR (2014-05-29):
Ďakujem. Pán poslanec Viskupič bol posledný, ktorý bol prihlásený do interpelácie písomne. Pýtam sa, či sa niekto z poslancov chce prihlásiť ústne v rámci tohto bodu. Pán poslanec Novotný, nech sa páči, a uzatváram možnosť prihlásiť sa. Pán poslanec Novotný ako jediný.
Ježík, Jozef, poslanec NR SR (2018-02-06):
Ďakujem pekne. Pán predsedajúci, v rozprave k uvedenému návrhu zákona nevystúpil nikto, preto pristúpime k hlasovaniu o pozmeňujúcich návrhoch zo správy výboru. Budeme hlasovať spoločne o bodoch 1 až 16 s odporúčaním gestorského výboru schváliť.
Blanár, Juraj, podpredseda NR SR (2021-10-05):
Pán poslanec Štefan Kuffa.
K. Tóthová, poslankyňa: (2007-05-09):
Čiže ak ste stavali svoje vystúpenie na logikách, tak toto nie je logické, pretože ide skutočne o zosúladenie, ktoré ste vlastne chceli už aj pri návrhu zákona o hlavnom meste Slovenska Bratislave, aby sa zosúlaďovali veci aj celoplošne, nielen v tomto zákone. Ďakujem za pozornosť.
P. Paška, predseda NR SR: (2009-10-22):
Tento bod sme neschválili.
Jurinová, Erika, podpredsedníčka NR SR (2014-11-08):
Ďakujeme, pán poslanec. Na vaše vystúpenie nie sú faktické poznámky. Nasleduje pani poslankyňa Renáta Zmajkovičová, ktorá v sále nie je. Stráca poradie. Dávam slovo nasledujúcej prihlásenej do rozpravy pani poslankyni Lucii Nicholsonovej.
Burian, Jozef, poslanec NR SR (2019-05-21):
Ďakujem, pán predsedajúci. Prosím vás, pán predsedajúci, dajte hlasovať o tom, že Národná rada sa uzniesla v zmysle § 73 ods. 3 zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-12-05):
Pán poslanec Blaha.
Pčolinský, Peter, poslanec NR SR (2021-11-26):
Ďakujem pekne. Škoda, škoda, že neviem mongolsky, lebo by som vám to povedal aj po mongolsky, hej. Ešte raz. Skúsim po slovensky. Po východniarsky by som mohol, keby ste chceli. Ak chcete, aby sa znížili tresty za marihuanu, tak zahlasujete za môj procedurálny návrh, aby bol návrh zákona vrátený na dopracovanie. Ak to chcete zabiť, tak kľudne o tom hlasujme v prvom čítaní a na pol roka to zabijete. A ak nerozumiete tomu, že Valáškov návrh ja osobne zavetujem na koaličnej rade, tak naozaj sľubujem do budúcna, naučím sa po mongolsky a skúsim vám to vysvetliť. Hej? Ďakujem pekne.
Gašpar, Tibor, poslanec NR SR (2024-02-08):
Budeme hlasovať o bode 228 druhého pozmeňujúceho návrhu poslanca Galka.
M. Dzurinda, predseda vlády SR: (2004-03-11):
Financovanie mzdových prostriedkov pre asistentov učiteľa je dnes zabezpečované na základe vyčíslenia požiadaviek na zabezpečenie mzdových prostriedkov pedagogických zamestnancov od krajských školských úradov zo zdrojov štátneho rozpočtu. Východiská na tvorbu štátneho rozpočtu sa riešia, ako viete, spoluprácou ministerstva školstva a financií. Smernice fondov predvstupovej pomoci, medzi ktoré patrí i PHARE, neumožňujú zo zahraničných zdrojov financovať mzdové nároky, to je úlohou štátneho rozpočtu krajiny, ktorá je prijímateľom pomoci. Okrem zdrojov štátneho rozpočtu však súčasný právny rámec nevylučuje spoluprácu s mimovládnymi organizáciami, napr. je to Združenie mladých Rómov na Slovensku, ktoré v tejto súvislosti v spolupráci s Národným úradom práce zabezpečovalo projekt Rómsky asistent učiteľa. Legislatívne prostredie Slovenskej republiky umožňuje dlhodobé rozvíjanie obdobných aktivít a ich inštitucionálnu podporu i do budúcnosti. Vláda v rámci prípravy programových dokumentov na čerpanie štrukturálnych fondov, a to konkrétne Európskeho sociálneho fondu, vytvorila priestor aj na podporu motivačných a aktivačných intervencií pre rómsku menšinu s cieľom rozšírenia ich účasti v systéme vzdelávania na stredných školách. Finančné prostriedky na uvedené aktivity sú alokované hlavne v Sektorovom operačnom programe Ľudské zdroje v rámci opatrenia 3.1 – prispôsobenie odbornej prípravy a vzdelávania požiadavkám spoločnosti, založenej na vedomostiach a ich čerpanie na uvedené aktivity bude závislé od počtu a, samozrejme, aj od kvality podaných projektov. Toľko, pani poslankyňa.
Gažovičová, Tina, poslankyňa NR SR (2024-06-27):
Ďakujem za slovo. Pekný večer všetkým. No ďakujem kolegyni Jaurovej, že nám to tak zhrnula, a teda vďaka tomu, že zdá sa, že koalícia si všimla, že v tom extrémne rýchlom procese, v ktorom toto všetko chystali, asi sa tam našla nejaká chyba, tak sme sa teda znovu ocitli vo večernom druhom čítaní. A ja som si pri tom tak spomenula, keď teda tu hovoríme o tom procese, ja som absolventka magisterského a doktorandského štúdia verejnej politiky a tam vždy taká tá základná poučka, ktorú, ktorú nám vysvetľovali, sa týkala, že verejné politiky majú vznikať v nejakom teda cykle, že v prvom rade sa má pomenovať ten spoločenský problém. Spoločnosť vždy má svoje problémy, ktoré treba riešiť, potom sa majú zadefinovať tie rôzne alternatívne riešenia, keď sa teda nejaký vyberie a implementuje, tak potom sa má vyhodnotiť. A tuto sa mi zdá, a už to odznelo od viacerých mojich kolegov vrátane Zory Jaurovej, že už v tom prvom kroku sme zlyhali, že, že čo vlastne je ten problém, ktorý tu riešime? Lebo naozaj tiež som počúvala, teda väčšinu, väčšinu tej rozpravy som tu bola a väčšinu toho času, čo som, sa mi podarilo teda pochopiť predovšetkým od predkladateľa Michelka, je, že jemu sa niektoré tie filmy nepáčia. No tak ako to ma mrzí a možno sa mu niektoré dokonca zdajú nie dosť či už národniarske, alebo tradičné, alebo dokonca, neviem, hoc aké prídavné meno si tam vložíme, akokoľvek, pokiaľ je ten problém ten, že tuto sa niekomu filmy nepáčia, no tak asi je už zle zadefinovaný vôbec prvý problém. A v celom tom procese vidíme, že sa len vytvárajú a vytvárajú ďalšie problémy. Vďaka.
Kéry, Marián, poslanec NR SR (2017-04-07):
Pani poslankyňa Zemanová, trinásťčlenná akreditačná komisia odporučila ministerstvu práce, sociálnych vecí a rodiny odobrať akreditáciu zariadeniu Čistý deň. Nastalo správne konanie. V tomto správnom konaní ministerstvo okrem iného zriadilo kontrolnú pracovnú skupinu zloženú z troch členov. Jeden, predseda JUDr. Karel Molin, zamestnanec ministerstva práce, sociálnych vecí a rodiny, a ďalší dvaja členovia, Zuzana Jusková za VÚC Košice a Peter Kulifaj, predseda Slovenskej komory sociálnych pracovníkov, teda obaja nie sú zamestnanci ministerstva práce, sociálnych vecí a rodiny. A táto kontrolná skupina síce zistila pochybenia, ale nie také, pre ktoré akreditačná komisia odporučila odobratie akreditácie. A aj kvôli tomu ministerstvo práce, sociálnych vecí a rodiny sa rozhodlo neodobrať resocializačnému stredisku Čistý deň akreditáciu. A ešte budem, ak stihnem, predseda tej kontrolnej skupiny Karel Molin vyzval tých dvoch členov, aby podpísali verziu protokolu, a pán Kulifaj, Peter Kulifaj odpovedá: „Toto sem asi celkom nepatrí, no ak by si náhodou pri prezentovaní výsledkov kontroly rád zohľadnil názor členov kontrolnej skupiny na záverečný verdikt, nie právny, tak ako sociálny pracovník by som ich v systéme nechal, by som ich v systéme nechal. Budem čakať na termín pre podpis protokolu.“ Podpísaný Peter Kulifaj. Ďakujem.
Zmajkovičová, Renáta, podpredsedníčka NR SR (2012-12-11):
Pán poslanec Hlina.
Kočiš, Eduard, poslanec NR SR (2021-06-25):
Ďakujem pekne za slovo, pán predsedajúci. Pán kolega, vo svojej rozprave si povedal jednu veľkú pravdu, a to, že poslanci Národnej rady, ako aj predstavitelia vlády Slovenskej republiky sú zamestnancami štátu, čiže sú zamestnancami občanov Slovenskej republiky. A tak ako máme právo byť volení, tak máme zároveň právo byť aj ľuďmi, ktorí nás do tejto volenej funkcie dali, aj odvolaní. To je jednoduchá myšlienka, ale malo by to takto byť, pretože referendum je najvyššou formou demokracie. Tou najvyššou formou, akou jednoduchý občan môže ovplyvňovať chod a vedenie štátu. Toto slovo demokracia je krásne v tom, že sa skladá z dvoch slov démos a kratos, čiže vláda ľudu. Ale toto nie je vláda ľudu, toto je vláda despotickej skupinky obyvateľov, ktorí sa nedopatrením dostali k moci. Vláda nieže neplní svoje sľuby a očakávania ľudí, ale táto vláda a vládni poslanci, ktorí túto vládu naozaj niekedy slepo podporujú, by mali urobiť vo svojej hodnotovej orientácii úplne jasnú vec: buď prestať túto vládu nejakým spôsobom podporovať a začať sa správať racionálne a premýšľať reálne, alebo jednoduchým spôsobom prestať byť tejto vláde sluhom. Argumenty poslancov, že prípadné platné referendum bude pošliapaním ich základných ľudských práv a slobôd alebo obmedzením nejakého ich mandátu, na ktorý vraj majú právo, tak sa veľmi mýlia, pretože právo vykonávať mandát poslanca Národnej rady Slovenskej republiky by malo byť veľkým honorom a malo by byť tým, čo naozaj poslanec má robiť, a to slúžiť ľuďom.
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 134 poslancov, za 119, proti 3, zdržalo sa 12 poslancov, nehlasovalo 0. Návrh sme schválili.
Laššáková, Jana, podpredsedníčka NR SR (2015-05-15):
Pán poslanec Brixi, nech sa páči.
P. Hrušovský, predseda NR SR: (2005-10-28):
(Hlasovanie.) 125 prítomných, 123 za, 1 sa zdržal, 1 nehlasoval. Návrh sme schválili. Ďalší návrh. B. Opaterný, poslanec: Ďalej, prosím, dajte hlasovať o bodoch 4 a 6 spoločnej správy s odporúčaním gestorského výboru neschváliť ich. Upozorňujeme, že túto problematiku oveľa lepšie rieši pozmeňujúci návrh pani kolegyne. (Ruch v sále.)
Danko Andrej, predseda NR SR (2019-09-17):
Prosím, prezentujme sa, hlasujeme. (Hlasovanie.) Prítomných 136 poslancov, za 125, zdržalo sa 11. Konštatujem, že sme návrh schválili.
Kollár, Boris, predseda NR SR (2022-05-24):
Toto musíme zmeniť, lebo toto je nezmysel, jasné, aby sme to nemuseli takto hrozne čítať. Ďakujem pekne za tento heroický výkon pánovi poslancovi Tomášovi. A teraz s faktickou poznámkou pani poslankyňa Andrejuvová.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147, za 78, proti 3, zdržali sa 65, nehlasoval 1. Konštatujem, že sme návrh schválili.
Radošovský, Marián, poslanec NR SR (2011-10-21):
Schváliť.
Hrnčiar, Andrej, podpredseda NR SR (2018-06-19):
Pán poslanec Zelník. (Ruch v sále.)
Kolíková, Mária, poslankyňa NR SR (2024-01-08):
Ďakujem veľmi pekne. Vážené kolegyne, vážení kolegovia, na úvod si dovolím povedať, že ja si vlastne nepamätám za predchádzajúce volebné obdobie, že by prebiehala takáto jednosmerná komunikácia, hej, že my sa tu rozprávame sami so sebou, že nech sa páči, tak si tu rokujte, rozprávajte sa, však raz sa dorozprávate. A toto je proste tak absurdné, toto je tak absurdné pri takejto zásadnej zmene trestnej politiky. Ja si to proste nepamätám, že toto by sa dialo. Ja si nepamätám vlastne ani žiadnu vládu v minulom období, že takto by naozaj bolo ignorovaná parlamentná debata, lebo... Ako načo my si to tu rozprávame? Je zjavné, že na to máme nejaký názor, vysvetľujeme to, a keby som očakávala, že v tých faktických poznámkach tu budem mať aj faktickú poznámku teda od koalície, že tu bude nejaká reakcia, hej. Tak ako to znamená, že takto bude prebiehať teda toto celé vládnutie? Že my nechceme sa s vami rozprávať a nebudeme sa rozprávať a je nám proste, ignorujeme vlastne ľudí tejto krajiny. Však my tu nie sme za seba. My sme tu boli zvolení takisto, ako vy ste tu boli zvolení. Ja ako táto ignorancia tejto parlamentnej demokracie ako to je, mňa to udivuje. Tak ako ma udivuje, pán minister, že vy si tu takto bohorovne proste sedíte. Mňa to proste udivuje, jak toto dávate. Ja to proste nechápem, lebo vy to, vy proste na základe všetkých vašich doterajších vyjadrení je zrejmé, že viete, v čom spočívajú dôvody skráteného legislatívneho konania. Veľmi dobre to viete a že je tu prekročená hrubá hranica. A k tomu sa nakoniec vyjadrovali viacerí kolegovia vo svojich faktických poznámkach, teda len z opozičného tábora. A nedokážem na všetko reagovať, ale asi by som v tých posledných sekundách povedala, konflikt záujmov, ako na ten sme teda tiež... (Prerušenie vystúpenia časomerom. Potlesk)
Košútová, Magda, poslankyňa NR SR (2013-05-17):
Pani podpredsedníčka, ďakujem pekne za slovo. Kolegyne, kolegovia, keďže výbor Národnej rady Slovenskej republiky neprijal uznesenie k návrhu spoločnej správy, podávam spravodajskú informáciu o priebehu prerokovania k vládnemu návrhu zákona č. 330/91 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov, tlač 406. Národná rada Slovenskej republiky uznesením č. 529 z 22. marca 2013 pridelila vládny návrh zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a doplnení niektorých zákonov, tlač 406, na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady Slovenskej republiky pre financie a rozpočet. Za gestorský výbor určila Výbor Národnej rady pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Výbor Národnej rady Slovenskej republiky, výbory Národnej rady, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 222 zo 7. mája 2013 súhlasí a odporúča Národnej rade schváliť. Výbor Národnej rady pre pôdohospodárstvo a životné prostredie uznesením č. 125 zo 7. mája 2013 s vládnym návrhom zákona súhlasil a odporučil Národnej rade schváliť s pripomienkami. A Výbor Národnej rady Slovenskej republiky pre financie a rozpočet uznesením č. 153 z 9. mája 2013 s vládnym návrhom súhlasil a odporučil schváliť. Pripomienky máte uvedené v časti IV tejto informácie. Výbor Národnej rady Slovenskej republiky pre životné prostredie a ochranu prírody hlasoval o návrhu uznesenia, ktorý však neschválil. V zmysle § 80 ods. 2 rokovacieho poriadku preto navrhujem ako spoločná spravodajkyňa, aby sa otvorila rozprava a po rozprave, aby sa hlasovalo o pozmeňujúcich a doplňujúcich návrhoch takto: o bode č. 1 samostatne, bode 2, 3, 4 spoločne, nakoľko spolu súvisia. Pani podpredsedníčka, skončila som, otvorte, prosím, rozpravu.
J. Kovarčík, poslanec: (2008-12-02):
Bod 1. V § 16 ods. 4 sa slová „50 km/hod.“ nahrádzajú slovami „60 km/hod.“. Dovoľte mi, aby som okrem toho, čo som už povedal, odôvodnil tento môj návrh. Slovenská republika nemá dobudovanú diaľničnú sieť a sieť rýchlostných komunikácií na takej úrovni, aby sme mohli hovoriť o tom, že môžeme znížiť rýchlosť jazdy v obci na 50 km/hod., nakoľko vodiči Slovenskej republiky sú odkázaní jazdiť po komunikáciách tohto druhu. Keď som predkladal tento návrh vo výbore, tak argumentácia tých, ktorí so mnou nesúhlasili, bola v tom, že keď znížime rýchlosť na 50 km/hod., že zvýšime bezpečnosť cestnej premávky v obciach, s čím sa dá, samozrejme, čiastočne súhlasiť, nebyť toho, že chceme zase ale štyridsiatky rušiť a chceme zvyšovať rýchlosť na 50 km/hod. A ďalej som presvedčený o tom, že narušíme plynulosť cestnej premávky, hlavne v častiach miest, prímestských, kde v špičkách býva už dnes situácia hrozná až hrozivá. A obávam sa toho, že upcháme úplne tieto prímestské časti. Minimálne týždeň sa diskutuje v médiách o tom, či šesťdesiatka alebo päťdesiatka. Ja tým, že som sa prezentoval, že budem podporovať a navrhovať šesťdesiatku, som dostal nespočetné množstvo esemesiek a e-mailových správ vodičov, ktorí schvaľujú môj návrh, môj počin, aby som predložil tento návrh, aby v Slovenskej republike zostala šesťdesiatka v obciach. Preto ja už asi týždeň jazdím päťdesiatkou v mestách, svojím spôsobom porušujem predpisy tým, že jazdím neprimerane pomaly, nakoľko je šesťdesiatka u nás, ale ja by som odporučil kolegom, ktorí so mnou nesúhlasia, skúste to a uvidíte koľko ľudí vám vynadá za to, že brzdíte cestnú premávku. Takže verte mi, že kto podporí tento môj návrh, podporí minimálne milión vodičov v Slovenskej republike. Ďakujem pekne.
Kuffa, Štefan, poslanec NR SR (2020-07-14):
Pani kolegyňa, podľa toho navrhovaného vášho zákona je asi najlepšie na Slovensku pestovať repku olejnú. Lebo to už kde-aký sused sa pozrie na zvieratko a to zhodnotí, že aké je, chúďatko, týrané, aké je hladné, aké je to, tak to hneď bude milión 500-tisíc udavačov. Prosím vás pekne, keď som to tuná počúval, tak človek sa tak zamýšľa nad tým, pomaly psychológov budeme potrebovať pre zvieratká, ombudsmanov pre zvieratká. To nechcem tuná povedať, že zvieratá sú proste ničím, ale my im nedávame, nedávajme nadľudské vlastnosti, ako keby to boli ja neviem aké anjelské bytosti. Však to je zviera, to, tá krava aj ten býk je chovaný na to, aby raz bol zarezaný a ste mali dobrý obed, a takisto kravy chované, aby bolo mlieko, ale nenecháme ich uhynúť, zdochnúť, lebo chúďatká zvieratká! To, čo to je, prosím vás pekne! Alebo tie, čo ste spomenuli tie zápasy ako zvierat. No prosím vás pekne, však sa len zamyslite nad skutočnosťou takou, tento zápas zvierat v prírode prebieha každý deň, viete, čo to je, každý deň. A čo budeme tu riešiť? Divo žijúce zvieratá vzájomne sa požierajú. Vlk zožerie, ja neviem, srnu, jeleňa, ale vlk zožerie aj vlka alebo medveď, starý medveď medveďa zožerie a ten zápas prebieha tuná stále a nepridáva... nepripisujme tuná vlastnosti ľudské zvieratám a zbožňujem a zbožšťujeme ich, ako keby to bol nejaký, úplne nejaký; no darmo čakáte s našou podporou, že vám podporíme tento návrh zákona. Nieže vám ho nepodporíme, budeme hlasovať proti tomuto návrhu zákona, to je úplne absurdné, toto, čo tu predkladáte.
Zmajkovičová, Renáta, podpredsedníčka NR SR (2012-05-03):
S reakciou, pán poslanec Brixi.
Laurenčík, Milan, podpredseda NR SR (2020-09-02):
Pán poslanec Erik Tomáš.
V. Chovan, minister pôdohospodárstva SR: (2010-03-04):
Účelom novely zákona je orgánmi úradnej kontroly potravín prísnejšie sankcionovať tých, ktorí zákonné povinnosti nedodržiavajú. Vážený pán predsedajúci, vážené panie poslankyne, vážení páni poslanci, vzhľadom na uvedené dovoľujem si vás požiadať o prerokovanie predkladaného návrhu zákona a jeho schválenie. Ďakujem.
P. Hrušovský, predseda NR SR: (2003-10-31):
Ďakujem pani navrhovateľke, pánovi poslancovi Husárovi za stanovisko gestorského výboru a prosím pána poslanca Vavríka, aby z poverenia skupiny poslancov uviedol a odôvodnil návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a zákon Slovenskej  národnej rady č. 372/1990 Zb. o priestupkoch v znení neskorších predpisov. Nech sa páči, pán poslanec Vavrík. R. Vavrík, poslanec: Vážený pán predseda, ctené kolegyne, kolegovia, vážení prítomní, dovoľte mi, aby som v mene skupiny poslancov predložil návrh na vydanie zákona, ktorým sa mení a dopĺňa zákon č. 315/1996 Z. z. o premávke na pozemných komunikáciách v znení neskorších predpisov a zákon Slovenskej národnej rady č. 372/1990 Zb. o priestupkoch v znení neskorších predpisov. V súvislosti s návrhom na novelizáciu zákona č. 315/1996 Z. z. o premávke na pozemných komunikáciách v znení neskorších predpisov, ktorým sa sprísnia podmienky používania osobitných označení motorových vozidiel, navrhujeme riešiť a zamedziť neoprávnené používanie týchto označení osobami, ktoré na takéto označenia nemajú právo. Navrhujeme, aby v novom alebo v tejto novele zákona o premávke na pozemných komunikáciách bol spolu s osobitným označením vozidla osôb pohybovo postihnutých vydávaný aj preukaz osobitného označenia vozidla a doklad, ktorým by sa dotknutá postihnutá osoba preukazovala. Zároveň navrhujem, aby tieto oprávnenia a preukazy vydávali krajské úrady, ktoré by mali o tom presnú evidenciu. A takýmto postupom sledujeme predchádzanie prípadného zneužívania osobitných označení vozidiel a výhod z nich plynúcich osobám, ktoré nie sú nijako zdravotne alebo pohybovo postihnutými. Predkladaný návrh reaguje aj na súčasný stav rešpektovania, respektíve nerešpektovania parkovísk vyhradených pre vozidlá prepravujúce osoby ťažko zdravotne alebo ťažko pohybovo postihnuté a úplne sa vylučuje možnosť státia na takomto parkovisku iným vozidlám. Predkladaný návrh oprávňuje správcu komunikácie a policajta rozhodnúť aj o odstránení vozidla stojaceho neoprávnene na parkovisku vyhradenom pre uvedený okruh vozidiel. V druhej časti navrhujeme sprísniť aj zákon o priestupkoch a touto novelou sledujeme zámer, ktorým by bol prísnejší postih tých vodičov motorových vozidiel, ktorí nerešpektujú osobitne označené vozidlá prepravujúce osoby s ťažkým zdravotným alebo ťažkým pohybovým postihnutím a ktorí tieto označenia používajú neoprávnene. Vážený pán predseda, toľko z úvodného slova za stranu predkladateľov. Chcem poprosiť ctené kolegyne a kolegov, aby tento návrh zákona v druhom čítaní snemovňa podporila. Ďakujem veľmi pekne za slovo.